קסם של הורים

קסם של הורים (באנגלית: The Fairly OddParents; בתרגום לעברית: "ההורים המוזרים למדי"; באנגלית מתקיים משחק מילים ל'פיות סנדקיות') היא סדרת אנימציה אמריקאית שנוצרה על ידי בוץ' הארטמן עבור ערוץ ניקלודיאון. מקורה של הסדרה בסדרת סרטונים קצרים בתוכנית "Oh Yeah! Cartoons"; לאחר שסדרת הסרטונים הסתיימה, היא הפכה לסדרת טלוויזיה. הסדרה הופקה על ידי אולפני פרדרייטור, והופצה על ידי חברת ההנפשה הקנדית "נלבנה".

הסדרה היא הפופולרית ביותר בערוץ לאחר בובספוג מכנסמרובע והפינגווינים ממדגסקר. ההומור בסדרה הוא בחלקו הגדול סאטירי, אך קיימים גם מאפיינים של סלפסטיק, והיא עמוסה בהתייחסויות ומחוות לתרבות פופולרית. הסדרה הייתה מועמדת בטקס ה-KCA, וזכתה בשלושה פרסי אמי.

הצלחתה של הסדרה הובילה ליצירת מספר סרטי טלוויזיה המבוססים עליה. חוקרת התרבות הפופולרית שרה ביינט-וייזר, בספרה "Kids rule!: Nickelodeon and consumer citizenship", מצביעה על כך שדמויות המבוגרים בסדרה הן כל כך שוליות לעומת דמויות הילדים, שהן "עשויות קרטון חד-ממדי". כמו כן, את ההומור בסדרה היא מתארת כקאמפ מכוון.

בישראל, הסדרה שודרה בעבר בערוץ הילדים ללא דיבוב ונקראה "הורים גנובים", וזכתה להצלחה מתונה. בפברואר 2012 החל שידור הסדרה בערוץ ניקלודיאון בדיבוב לעברית (מהעונה החמישית) על ידי אולפני דאבי דאב, תחת השם "קסם של הורים", לאחר ששודרה תחת שם זה ללא דיבוב מאז ראשית הקמת הערוץ בארץ, וזכתה להצלחה רבה יותר. כחלוף חודש, הסדרה עלתה לשידור גם בערוץ דיסני הישראלי. הפרקים ששודרו בערוץ דיסני שייכים לארבע העונות הראשונות של הסדרה, והדיבוב, שהופק על ידי אולפני אלרום, הוא שונה מזה של העונות החדשות יותר בניקלודיאון. החל מה-11 ביוני 2017, שידורים חוזרים של הדיבוב של אולפני אלרום החלו בערוץ זום; החל מה-7 בפברואר 2021, הדיבוב של אולפני אלרום משודר בערוץ ג'וניור בשידורים חוזרים.

ב-8 בפברואר 2018 הודיע הארטמן שהוא עוזב את ניקלודיאון, ולאחר מכן נודע כי הרשת החליטה לסיים את הסדרה.

ב-24 בפברואר 2021, הוכרז על אתחול לייב אקשן לסדרה. האתחול, הנקרא "קסם של הורים - מוזר למדי", עלה לשירות פרמאונט+ ב-2022, ובהמשך שודר גם בערוץ "ניקולודיאון" בישראל

ב-2023 העונה השביעית של הסדרה עלתה לנטפליקס.

סקירת הסדרה

עלילה 
טימי טרנר, ילד ממוצע וחסר מזל, בן 10 בתחילת הסדרה (הגיל עולה עם המשך העלילה), סובל משמרטפית בת 16, ויקי, שנוהגת להתעלל בו על ידי העבדתו, בטיפולו של כינויו בכינויי גנאי וכפייה עליו לבצע את מטלותיה. כדי לעזור לטימי להתמודד עם המצב, הוא מקבל סנדקי פיות (בדיסני הם נקראים "הורי פיות קסומים") הנקראים וונדה וקוזמו. השניים מסוגלים להגשים לטימי כל משאלה שהוא יבקש, זאת בהתאם לכתוב בספר החוקים של הפיות שבו חוקים נוקשים לגבי שימוש הוגן בקסם הפיות ובפיות עצמן כסנדקיות.
ברוב הפרקים טימי מביע משאלה, שבהמשך מסבכת אותו בצרות ומביאות אותו לידי בקשות ותחינות לביטול המשאלה. בעונה השישית ביקש טימי מוונדה וקוזמו "אח פיות", ובכך גרם לקוזמו ללדת לו אח פיות בשם פוף (Poof), שבנוסף לתפקיד האח הקטן של טימי הוא גם סנדק הפיה השלישי שלו. החל מהעונה התשיעית נוסף לטימי גם כלב סנדקאות פייתי וקסום בשם ספארקי, שבניגוד לקוזמו, וונדה ופוף, הוריו של טימי יודעים על קיומו. בעונה העשירית הגיעה לעיר ילדה בשם קלואי קרמייקל, אשר חולקת עם טימי את הפיות בגלל מחסור בסנדקי פיות.

פרקים

עונה 1

עונה 2

עונה 3

עונה 4

עונה 5

עונה 6

עונה 7

עונה 8

עונה 9

עונה 10

דמויות

דמויות ראשיות 
 טימי טרנר (שמו המלא הוא טימותי טיבריוס טרנר) – ילד ממוצע בן 10 (בהמשך הסדרה חוגג את יום ההולדת ה-11 וה-12). חובש כובע ורוד ולובש חולצה ורודה. גר בקליפורניה, ארצות הברית. לא מקובל, נתון לחסדיו של בריון בית הספר ובדרך כלל מחזר אחרי טריקסי טאנג, ילדה מקובלת שנחשבת לילדה הכי יפה בבית הספר. הוא לא חכם אך יצירתי. קיבל סנדקי פיות (הפרק בו קיבל אותם לא שודר בישראל) שיגשימו לו כל משאלה (חוץ מהחוקים האסורים על ידי ספר החוקים של עולם הפיות ויורגן), אך כמעט בכל הפרקים מבקש משאלות שמסבכות אותו בצרות, אך בסוף פותר אותן. למרות התנהגותו האנוכית לעיתים, הוא ילד סנדקאות מוצלח, וחבר נאמן.
 קוזמו (יוליוס) קוזמה – בעל שיער ירוק בדומה לצורת שיערו של טימי. אחד מסנדקי הפיות של טימי וקלואי. קוזמו נשוי לוונדה והוא אביו של פוף, אף על פי שהוא זה שהיה בהריון איתו ולא וונדה, ולו אח בשם שנוזמו אשר בפועל מוצלח יותר ממנו. קוזמו מתואר כחסר טקט, חסר אחריות, טיפש ולרוב מכונה "אידיוט", אף על פי שהוא מפגין סימני חוכמה מדי פעם. עליז ומשתף פעולה עם טימי. יש לו כוונות טובות אבל מרבה לגרום לצרות ומסבך לעיתים את טימי. בעונות הראשונות הוא ו-וונדה תוארו כזוג שלא יכול להיפרד לרגע, אבל לאחרונה יחסיהם שונים לחלוטין כאשר קוזמו תמיד מחפש הזדמנויות להתחמק מוונדה והעדיף נחרצות את פוף על פניה. למרות העדפתו אילו, הוא עדיין מאוד אוהב את וונדה, ולאחר זמן מה שבילה בלעדיה רצה לחזור אליה. בן דוד רחוק של יורגן.
 וונדה (וינס) פריווינקל – בעלת שיער ורוד ומתולתל. אחת מסנדקי הפיות של טימי וקלואי. וונדה היא אשתו של קוזמו ואמו של פוף, אף על פי שהיא לא הייתה בהריון איתו אלא קוזמו. בניגוד לקוזמו, וונדה היא רצינית, עצבנית לרוב, אינטליגנטית ודאגנית מאוד לכולם בייחוד לפוף. היא אינה גאונה אבל נחשבת לחכמה ואחראית יותר מכולם. היא יודעת מתי צריך להפסיק עם השטויות ולהתחיל להיות רציניים. כשטימי וקוזמו אבודים הם תמיד זקוקים לעזרתה. היא מסייעת לרוב אך חסרת סבלנות בנוגע לקוזמו. טימי וקוזמו חושבים שוונדה נודניקית מפני שהיא לא מרשה לעשות כיף במשאלות חסרי אחריות של טימי. יש לה אחות תאומה ששמה בלונדה ושתיהן די שונות אחת מהשנייה. אבא של וונדה, ביג דדי, הוא מנהל חברת ניקיון, אוהב מאוד את וונדה ושונא את בן זוגה, קוזמו (בדומה לאמו של קוזמו, קוזמה).
 פוף (Poof) פריווינקל קוזמה – 'אח הפיה' של טימי וקלואי ובנם התינוק של וונדה וקוזמו. כשהיה עובר הוא היה בתוך קוזמו ולא בתוך וונדה, אשר גם ילד אותו. צבעו סגול ומאז הופעתו הוא מציג מספר תהליכי התבגרות, כגון: הצמחת שיער, יכולת לדבר ועוד. פוף אוהב לשחק ולצחוק. האויב שלו הוא האנטי פיה שלו, פופ. פוף אוהב מאוד את טימי ונוהג להגיד את שמו בנימת דיבור ילדותית ומשעשעת. בדומה לאמו וונדה, הוא חכם, אך גם חסר אחריות, עליז ודי טיפש, בדומה לאביו קוזמו. פוף הוא תינוק הפיה הראשון שנולד אחרי הרבה מאוד שנים. טימי ביקש את פוף כי וונדה וקוזמו היו עצובים שלא היה להם תינוק ולא יכלו להוליד אחד בלי שטימי יבקש. הופיע לראשונה בעונה 6. בפרק המשאלה הסודית של טימי הוא נשאב להוקוס פוקונוס, עולם שחור לבן ונורא בבעלות ילדי פיות. החיוך של פוף הוא מקור האנרגיה לקסם בעולם הפיות, ובלעדיו אין הקסם יכול לפעול (לכן גם נחשב דמות להערצה בקרב הפיות)
 ספארקי – כלב סנדקאות פייתי מדבר ובעל מעשים רצויים, אך כאלה שמלווים לרוב במעשים מגושמים, אך אפילו פחות אחראי מטימי. אוהב לנסוע במכונית בזמן שמוציא את ראשו החוצה. באחד הפרקים התאהב בכלבה שקוראים לה אפרסקית, בעיקר מפני שהיא יפה אך טיפשה. הופיע רק בעונה 9, ובגלל סיבות לא ידועות לא הופיע בעונה שלאחר מכן.
קלואי קרמייקל – ילדה לכאורה מושלמת, טבעונית, חולקת את הפיות עם טימי מאז עונה 10. בהתחלה טימי לא רצה להתחלק עם הפיות שלו, אך אחרי שהוא הבין שהיא ילדה ממוצעת ולא כזאת מושלמת, טימי הסכים לכך. היא הבת הראשונה ששייכת לאגודת "צופי הסנאים". אוהבת את "הדובים ההוגנים" (פרודיה של "דובוני אכפת לי") ובדרך כלל לחוצה מאוד. אוספת את בובות "ילדי חלקת הירק" מאז היותה בת כ-3 חודשים. קלואי מתוארת בתור ההפך המוחלט מטימי: תלמידה טובה שאכפת לה מאחרים ובכלל לא אנוכית.

דמויות משניות
 עמנואל טרנר – אביו של טימי, או בשמו המלא בעבר "אבא". עובד בחברת העפרונות "עפרונקסוס" בניהולו של אד לדלי. שכנו של מר דינקלברג, אותו הוא מתעב  ומשוכנע שהוא מרושע, מפני שבילדותם היה עם אשתו אשר היה מאוהב בה מילדות אך לפעמים הוא מבין שדינקלברג הוא אדם טוב אך מכחיש זאת רבות.. טיפש ולרוב צוחק מבדיחות קרש הקשורות אליו. בעל אובססיה לחלב ולליקר. דמותו מלווה בצחוק והוא אינו יודע לחשוב בצורה אחראית ורצינית. אוסף את בובות "ילדי חלקת הירק". שינה את שמו לאבא בעקבות עסקי צייד הרוחות שלו ושל אשתו שהיו כושלים והציבור שנא אותם על כך.
 ברנבי טרנר – אמו של טימי, או בשמה העברי בעבר "ברנבי". טיפשה בדומה לבעלה, אך הוגנת ואחראית הרבה יותר. נוטה להשתטות ולהתבדח. מתלהבת בהגזמה, נמרצת, פעלתנית, בעלת כוונות טובות אך לרוב מסתבכת ואינה מצטיינת בבישול. החליפה את שמה לאמא בעקבות עסקי צייד הרוחות שלה ושל בעלה שהיו כושלים והציבור שנא אותם על זה. עובדת כמתווכת בתים. בילדותה הייתה עם דינקלברג.
 קלארק קרמייקל – אביה של קלואי. בדומה לקלואי הוא מציל חיות ואכפת לו הרבה מאחרים. אלרגי לשוקו וטבעוני.
 קוני קרמייקל – אשתו של קלארק ואמא של קלואי. בדומה לבעלה ולקלואי גם לה אכפת מחיות עוזרת לזולת. טבעונית.
צ'ט שם כסף – כתב חדשות שמחפש סקופים מעניינים, בערוץ דיסני נקרא ציט מתערב איתכם.
סנטר הארגמן – דמות מחוברת קומיקס. גיבור על בעל סנטר ענק שלבוש בחליפה בצבע ארגמן. טימי שימש כעוזרו בפרקים בהם הופיע. הופיע גם בפרק "המשאלה הסודית של טימי" (עונה 8 פרק 122 - 123) בו היה צריך להעיד לטובתו של טימי שהוא לא ילד הסנדקאות הכי גרוע בעולם.
קראש נבולה – דמות מחוברת קומיקס. גיבור על חללי.
טריקסי טאנג – ילדה מאוד מקובלת ויפה בבית הספר היסודי דימסדייל. מסתובבת תמיד עם ילדים מקובלים ולא מתעניינת בטימי.
גברת קרוקר – אימו של קרוקר. אישה נמוכה שנראית כמו בנה, וחושבת שהוא לא אוהב אותה. באחד הפרקים פוף היה הורה פיה שלה.
טומי טרנר – האח הגדול של טימי בפרק הראשון של עונה 5. ילד בן 18. טימי לא אהב את טומי.
אבא של ויקי וטוטי – מתגורר בדימסדייל עם שתי בנותיו, אשתו והכלב שלו. הוא לא יודע שוויקי מענה אנשים אחרים חוץ ממשפחתה.
ניקי – אימה של ויקי וטוטי. מתגוררת בדימסדייל עם בנותיה בביתה. היא לא יודעת שוויקי מענה אנשים אחרים חוץ מהמשפחה שלה.
מר אד לדלי – מעסיקו של מר טרנר במקום עבודתו "עפרונקסוס", ונראה קצת כמו עיפרון. רצה את ספארקי בפרק 136 של עונה 9 היות שהציל את חייו.

החברים של טימי
צ'סטר מקבקבט – הוא נער ממעמד נמוך ואחד מחבריו הטובים של טימי טרנר יחד עם איי ג'יי. כמו טימי ושאר חבריו, צ'סטר נחשב מאוד לא פופולרי. אביו, באקי מקבקבט, הוא שחקן בייסבול כושל ונוהג להסתובב עם שקית נייר על ראשו מהבושה. צ'סטר מתגורר בפארק קרוואנים ליד ביתו של איי ג'יי.
איי ג'יי – אחד משני החברים הטובים ביותר של טימי יחד עם צ'סטר. איי ג'יי הוא גאון ועשיר, אבל הוא מתקשה בכישורים חברתיים וכתוצאה מכך הוא נחשב ילד לא פופולרי כמו שני החברים שלו. שם המשפחה שלו לא מוזכר בסדרה.
מארק צ'אנג – חייזר שוונדה וקוזמו זימנו כאשר רצה טימי לשחק עם חבריו נגד חייזר מזויף. אחד מחבריו של טימי. מארק חי בכוכב הלכת יוגופוטמיה, כוכב הפוך לכדור הארץ בו מה שנחשב טוב אצלנו- כמו דברים מתוקים וחמודים נחשב רעיל אצלם ולהפך- הם מחשיבים זבל כמעדן. לפי ההיגיון הזה הוא מאוהב בויקי מכיוון שהיא מרושעת ומגעילה. הופיע גם בפרק "המשאלה הסודית של טימי" (עונה 8 פרק 122 - 123) בו היה צריך להעיד לטובתו של טימי שהוא לא ילד הסנדקאות הכי גרוע בעולם.
אלמר – ילד חנון עם פרונקל גדול בשם בוב בצד של פניו, שמדבר אליו על השליטה בעולם. הוא תלמיד בבית הספר היסודי דימסדייל, ומשתתף בכיתה של מר קרוקר. הוא אחד מחברי "הגיבוי" של טימי.
סאנג'י – ילד ממוצא הודי בעל משקפיים. במהלך הסדרה קולו נשמע כאילו הוא פותח קופסת אוכל לחתולים, מה שגורם להרבה חתולים להגיע אליו. ובפרק 2 של עונה 5 היה לו אח גדול (אחיו הגדול של סנג'אי לא ממוצא הודי) אחד מחברי "הגיבוי" של טימי.
טוטי – אחותה הצעירה של ויקי. יש לה אהבה אובססיבית על טימי ומנסה לנשק אותו בכל הזדמנות. בדרך כלל נראה שהיא מפריעה לטימי במהלך אחת ההרפתקאות שלו, אם כי היא גם נלחמה בשבילו כאשר אף אחד אחר לא. בסרטים, טוטי וטימי הם בני זוג.
ג'ימי ניוטרון  – דמות אורחת מסדרה אחרת בשם "ג'ימי ניוטרון". באותו גיל של טימי. מכונה גם בתור "הילד החכם של רטרוביל". יש לו כלב רובוטי בשם גודארד שבא לעזרתו בשעות צרה. הוא נפגש עם טימי בפרקים המיוחדים של The Jimmy Timmy Power Hour. בפרק "חברים" השניים החליטו להמציא אויב קשה ואכזרי מאוד בשם "הרשע שלא קוראים לו שירלי", שכן לבסוף הביסו אותו והתיידדו איתו.
קווין קרוקר – חבר של טימי וקלואי. אמנם שהוא אחיינו של מר קרוקר, הוא די חבורתי לטימי ויתר התלמידים. חלק מחבריו חושבים שהוא אויב רק מפני שהוא בן משפחת קרוקר או אובססיבי לפיות.

הרעים
ויקי – הבייביסיטר של טימי. נערה בת 16, בעלת שיער ג'ינג'י ואופי מרושע ביותר. שונאת את טימי טרנר וילדים באופן כללי. מציגה את עצמה באופן חיובי כלפי הוריו  , אך בעוזבם את הבית היא מתעללת בו, קוראת לו בכינויי גנאי. ההתעללות של ויקי היא הסיבה המרכזית לכך שטימי קיבל את סנדקי הפיות. פופ היה הסנדק שלה בפרק 132 עונה 9. ב"קסם של הורים - מוזר למדי" הפכה להיות מורה בעלת אובססיה לפיות, בעקבות הקיר שהיא ראתה אצל קרוקר.
פרנסיס – הבריון של בית הספר ואויבו של טימי וחבריו. נוהג להרביץ, להציק ולהכות את כל תלמידי בית הספר. דמותו נעלמה מהסדרה מסיבה לא ברורה.
 דנזל קווינסי קרוקר – המורה המרושע של טימי ואויבו המושבע.  בעל אובססיה  לפיות ושונא את אימו, על אף שבעצמו אומר לפעמים שהוא אוהב את זה שהיא קוראת לו בכינויי גנאי. אוהב את קלואי, את סנג'אי (כי קולו נשמע כאילו הוא פותח קופסת אוכל לחתולים, מה שגורם להרבה חתולים להגיע אליו) ואת איי ג'יי. וונדה וקוזמו היו סנדקי הפיות שלו בעבר, אך באשמת קוזמו, גילו שיש לקרוקר סנדקי פיות. באחד הפרקים מתברר שאם הוא לא היה אומר "הורי/סנדקי פיות!", אז עולם הפיות לא היה קיים. הופיע גם בפרק "המשאלה הסודית של טימי" (עונה 8 פרק 122 - 123) בו עזר לטימי להגיע לעולם הפיות. ב"קסם של הורים - מוזר למדי" מצוין שהוא נשלח לבדיקה פסיכיאטרית, ושוויקי התאהבה בו לאחר שהיא נהייתה מורה.
אנטי קוזמו – האנטי פיה של קוזמו. מנהיגם של האנטי פיות. חכם ומרושע בניגוד לקוזמו. אביו של פופ ובעלה של אנטי וונדה ואינו רואה בעין ימין בניגוד לקוזמו שרואה בשתי העיניים והאנטי פיה היחידה שראתה את המקרים שפוף ופופ נולדו. אנטי קוזמו לא הוליד את פופ (לעומת קוזמו), אלא אנטי וונדה מהפרק אנטי פוף מעונה 7.
אנטי וונדה – האנטי פיה של וונדה. טיפשה בניגוד לוונדה. אימו של פופ ואשתו של אנטי קוזמו ואוכלת אוכל בעזרת הרגליים. אנטי וונדה הולידה את פופ (לעומת וונדה).
 פופ (Foop) – אויבם של טימי, קוזמו, וונדה ופוף, והאנטי הפיה של פוף. רשע ובעל מבנה גוף מרובע. בנם של אנטי קוזמו ואנטי וונדה. הופיע לראשונה בעונה 7. באחד הפרקים בעונה 9 היה הסנדק המרושע של ויקי.
 דארק לייזר – פארודיה על דארת' ויידר. רובוט בדיוני שרואה טימי בחוברת קומיקס, ומחליט להביא אותו לחיים. מיד נהפך לאויבו של טימי, ומנסה להשמידו פעמים רבות, אך נכשל. בעל אופי זועם ומרושע, אך נוהג מיד להירגע כאשר מדבר עם כלבו הדיגיטלי, פליפסי. הופיע גם בפרק "המשאלה הסודית של טימי" (עונה 8 פרק 122 - 123) בו היה צריך להעיד לטובתו של טימי שהוא לא ילד הסנדקאות הכי גרוע בעולם.
רמי בוקספלנטי – ילד מיליארדר. אומלל בשל חוסר תשומת לב שהוא מקבל מהוריו, ומהקנאה שהוא מקבל מן העמיתים שלו. הוא מאוד רוצה להיפטר מהפיות של טימי בשל הקנאה העצומה שלו כלפי שיש לו שני הורי הפיות ולו יש רק אחד, והורים אמיתיים שאוהבים אותו. הופיע בפעם האחרונה בעונה 9. פרודיה על ריצ'י ריץ', דמות עשירה בקומיקס, המכונה "הילד העשיר הקטן והמסכן", שהיה למעשה הרבה יותר נדיב מרמי. והפיה שלו היא חואנדיסימו.
נורם – ג'יני שתקוע בתוך מנורה. אויבו של טימי ומנסה להיפטר מוונדה וקוזמו באחד מן הפרקים, ולהחליף אותם בתור הפיה החדשה של טימי.
המחסלים – אויביהם של טימי בפרקים של משאלוגיה. בחלק האחרון בסדרת הפרקים הם הופכים לטובי לב.
החושך - סערה שחורה שניצבת בשמים אשר שולטת במחסלים (מלבד אחד מהם) החושך רצה את טימי בתוכו על מנת שטימי ינהג עמו בטוב, בחלק האחרון הופך החושך בזכות טימי לשמש מחייכת שמאירה על כולם.
דאג דימדום – הבעלים של אצטדיון דימדום. איש עסקים זקן ועשיר בדימסדייל, לבוש בחליפה לבנה וכובע בוקרים לבן, כובעו גדל כל פעם שהדמות שלו מוצגת. הוא מוצג לעיתים כנבל אבל גם עזר לטימי מספר פעמים.
שלדון דינקלברג– שכן של משפחת טרנר ובעלה של גברת דינקלברג. מר טרנר מתעב את דינקלברג כי הוא משוכנע שהוא מרושע, ומאשים אותו בכל דבר רע שקורה לו, תוך כדי צעקה "דינקלברג!". בפועל, מר דינקלברג הוא אדם נדיב ונחמד שעוזר לאבא של טימי בכל הזדמנות, ואפ' גרם למר טרנר לחשוב שהוא אכן רשע רק על מנת לגרום למר טרנר להרגיש עם עצמו טוב ושהוא צדק.

פיות
יורגן וואן סטרנגל – הפיה החזקה ביותר שקיימת בעולם הפיות. הבוס של כל הפיות. כמו כן, גם הוא אחראי לאכיפת החוקים והוא זה שבנה את עולם הפיות. בת זוגו היא פיית השיניים. יורגן גבוה, שרירי ושזוף, לבוש בבגדים ירוקים צבאיים והוא אחד הפיות היחידות ללא כנפיים, כי הוא מאמין שהן "נשיות" מדי. תחפושת החיה שלו היא קרנף או שבלול, ותחפושת הצמח שלו היא קקטוס בעציצים עם צורה אנושית קלה. הוא נהנה מלענות את בינקי, חברו הטוב.
פיית השיניים – פיה גבוהה לעומת רוב הפיות. הפיה האחראית על משאלות הקשורות לשיניים. אשתו של יורגן וואן סטרנגל, והיא האדם היחיד שהוא נחמד אליה.
קופידון – פיית האהבה. בעל חיתול. באחד הפרקים היה מנחה תחרות מציאת מאכלים שמתבררים כמצרכים למנה שהוא רצה להכין. בילדותו קוזמו עזר לו לא לראות כפול ולכוון חצים טוב.
חואנדיסימו – פיה סקסית שמאוד אוהבת את וונדה, ומנסה לגרום לוונדה להיפרד מקוזמו על מנת שיוכל להיות איתה, הוא אוהב להשוויץ בגוף שלו ומעלים את חולצתו בכל הזדמנות. הוא החבר לשעבר של וונדה והורה הסנדקאות של רמי בוקספלנטי. במהלך הסדרה, מלבד היותו כהורה פיות, עבד בעבודות נוספות (ביניהן שומר החוקים).
וויל הרטוב – הקוף של המנהל בית הספר לפיות בו קוזמו למד. היה חבר של קופידון. הופיע בפרק אחד בעונה 9.
בינקי אבדואל – "חבר" טוב של יורגן, ופעם אחת היה לו תוכנית משלו. הוא מאוד מועד לתאונות. למרות היותו חבר טוב של יורגן, יורגן כמעט תמיד מכה אותו ומשפיל אותו כי הוא מוצא שמחה בזה, אם כי בינקי אף פעם לא באמת מתלונן על התעללות המתמדת שהוא לוקח בזמן שיורגן בסביבה. נראה שהוא לא מעריך את "האכפתיות" שיורגן מראה לו. בינקי שקט הרבה זמן, מראה סימנים של הערכה עצמית נמוכה, ומתנהג כמו ילד. מלבד לזה שיורגן מציק לו, אין לו הרבה אישיות.
מאמא קוזמה – אמא של קוזמו ושנוזמו המגוננת מידי על בנה. סבתא של פוף. אשתו של פאפה קוזמה, שאינה מסכימה על הנישואים של בנה קוזמו לוונדה. היא ניסתה וביצעה תוכניות לגרום להם להיפרד אותם אבל תמיד נכשלת בגלל טימי ו-וונדה.
ביג דדי – בוס המאפיה מן עולם הפיות. אביהן של וונדה ובלונדה וסבא של פוף. אף על פי שהוא נראה מאיים, לביג דדי יש צד רך, במיוחד עבור וונדה. יש לו נטייה לגרום לאנשים המתנגדים לו "להיעלם". יש לו כרית בשם "מר סוסי" שהוא הכרית הכי נוחה בעולם. שונא את קוזמו בדומה לשנאתה של מאמא קוזמה כלפי וונדה, אך מקבל אותו יותר מאשר מאמא קוזמה. מהיחידים שיורגן מפחד מהם.
בלונדה (ויאנה) פריוונקי – אחותה התאומה "הזהה אך היפה יותר" של וונדה, שלדברי וונדה, בחרה בחיים הקלים של הפיכת שחקנית. בלונדה כוכבת באופרת סבון שנקראת "כל שרירי שלי", שהיא גם התוכנית האהובה על יורגן. דודתה של פוף וגיסתו של קוזמו.
שנוזמו – אחיו הגדול של קוזמו.
פאפא קוזמה – בעלה של מאמא קוזמה, שנעלם לאחר שנהפך בטעות לזבוב על ידי קוזמו התינוק.
מועצת עולם הפיות – המועצה היא אחראית לכל מי שעבר על החוקים, ובעוד שלא ידוע האם הם בעצמם פיות, הם אחראים לכל המתרחש

סרטים 

ב-9 ביולי 2011 שודר הסרט "קסם של הורים - הסרט: טימי טרנר, תתבגר!" בערוץ ניקלודיאון האמריקאי. הסרט הופק במסגרת ציון עשור לשידור הפרק הראשון של הסדרה. בניגוד לסרטי הסדרה הקודמים, הסרט היה שילוב של אנימציית CGI ושל לייב אקשן. מספר הצופים בשידור המקורי של הסרט עמד על 5.8 מיליון, והסרט זכה להצלחה רבה.

עלילת הסרט מתרחשת גם היא בדימסדייל. הגיבורים הראשיים של הסרט הם טימי טרנר (דרייק בל), הגיבור המקורי של הסדרה, וסנדקי הפיות שלו קוזמו, וונדה ופוף. בסרט, טימי בן 23, וזאת בניגוד לסדרה המקורית בה הוא בן 10. בסרט, טימי עדיין לומד בכיתה ה' למרות גילו, ומורו הוא דנזל קרוקר כמו בסדרה המקורית, והוא שהשאיר אותו 13 שנים באותה כיתה. במהלך הסרט, טימי פוגש את טוטי (דניאלה מונט), אותה הכיר בילדותו ומתאהב בה ואילו טריקסי אינה מופיעה בסרט.

הסרט "קסם של הורים - הסרט: חג המולד" יצא בעברית ב-26 באוגוסט 2013. בסרט טוטי וטימי עוזרים לסנטה להציל את חג המולד וחווים הרפתקאות.

בקיץ 2014 יצא הסרט השלישי שנקרא "קסם של חופשה" (באנגלית: "Fairly Odd Summer"; בתרגום לעברית: קיץ מוזר למדי). גם לסרט זה הופקה גרסת דיבוב לעברית.

ספר החוקים של הפיות
חלק ייחודי החוזר על עצמו בכמה פרקים הוא הופעתו או אזכורו של ספר החוקים של הפיות שחיבר יורגן כדי ששימוש בקסם הפיות יהיה הוגן. כמו כן, נועד הספר לסייע במקרים שבהם קיימת בעיה בעניין הסנדקאות (בעיה שנגרמת לטימי פעמים רבות). לפעמים טימי מביע משאלות לוונדה וקוזמו, אך הן לא מתגשמות כי השרביטים אינם מאפשרים להגשים את המשאלות ההן. חוקים בולטים הם:
 איסור על הגשמת משאלות כסף.
 איסור על ילד הסנדקאות לגלות לאנשים הקרובים לו על כך שיש לו סנדקי פיות. בנוסף, לסנדקי הפיות עצמם אסור לספר לילדי הסנדקאות שלהם על ילדי סנדקאות אחרים.
 איסור על זיוף.
 איסור על רמאות.
 איסור על ביטול אהבת אמת או על הגשמת משאלות אהבה.
 איסור להביע משאלה סודית (לגרום לפיה להגשים משאלה בלא יודעין, לדוגמה במצב שהיא ישנה וחסרת שליטה).
 איסור על שינוי לא חוקי בספר החוקים של הפיות.
 איסור על משאלות שיניים שלא יעברו דרך פיית השיניים
 איסור על לבקש שמישהו יחדל מלהתקיים.
איסור על ניצחון בתחרויות.
איסור על עצירת הזמן.

מדבבי הסדרה

באנסן הוא מפלצת 
בפרק "חגיגות בחברות" (הפרק אצל באנסן), התגלה שלקוזמו יש חבר מפלצת בשם באנסן (שניפגשו בכנס). בפרק זה, דנזל קרוקר ואמנדה קילמן (אויבתו של באנסן) החליטו ביחד ליזם מזימה לקוזמו ולבאנסן כי לשניהם יש אובססיה מטריפה.

ניקטונס יוניטי! 
ניקטונס יוניטי! (באנגלית: Nicktoons Unite!) הוא משחק פלטפרומה שהופץ בשנת 2005 על ידי THQ. המשחק משולב עם ארבע סדרות שהיו בניקטונס: בובספוג מכנסמרובע, ג'ימי ניוטרון, דני פנטום וקסם של הורים. המשחק הופק על ידי מארה צ'אפה, טרבור גימון וצוות ניקלודיאון.

קישורים חיצוניים

 

 העמוד הראשי של הסדרה, באתר הרשמי של ערוץ ניקלודיאון בישראל 
 Character main pages באתר fairlyoddparents

הערות שוליים

זוכי אמי בפריים טיים: תוכניות: הישגים באנימציה
סדרות הנפשה אמריקאיות
סדרות טלוויזיה אמריקאיות שירדו משידור ועלו שוב
סדרות טלוויזיה אמריקאיות שעלו לשידור בשנות ה-2000
סדרות טלוויזיה לילדים